wickkiey/tamil-wikipedia-markdown huggingface dataset:
# மகாராஜாதிராஜ் உதய் சந்த் மகளிர் கல்லூரி



**மஹாராஜாதிராஜ் உதய் சந்த் மகளிர் கல்லூரி**, அல்லது **எம் யு சி (MUC) மகளிர் கல்லூரி** என அழைக்கப்படும் இக்கல்லூரி 1955 ஆம் ஆண்டு ஜூலை 28 ல் வர்த்தமானில் நிறுவப்பட்ட, ஒரு பெண்கள் கல்லூரி ஆகும்.  

கலை மற்றும் அறிவியலில் இளங்கலை படிப்புகளும் ஆங்கிலத்தில் முதுகலை படிப்புகளும் வழங்கும் இக்கல்லூரி, முதலில் கொல்கத்தா பல்கலைக்கழகத்துடன் இணைக்கப்பட்டிருந்தது. பின்னர் 1960 ஆம் ஆண்டில் பர்த்வான் பல்கலைக்கழகம் நிறுவப்பட்டபோது, இக்கல்லூரியும் புதிதாக நிறுவப்பட்ட பர்த்வான் பல்கலைக்கழகத்தோடு இணைந்த கல்லூரிகளில் ஒன்றாக மாறியது. பின்னர், 2005 ஆம் ஆண்டு கல்லூரியில் ஆங்கிலத்தில் முதுகலை படிப்பு அறிமுகப்படுத்தப்பட்டபோது, அது பர்த்வான் பல்கலைக்கழகத்தின் ஒரு அங்கமான கல்லூரியாக மாறியது.  

## வரலாறு
இந்த கல்லூரிக்கு தேவையான நிலத்தை பரிசளித்ததோடு அதற்காக மகாராஜாதிராஜ் உதய் சந்த் மஹாதாப் தனது அரண்மனையையும் கொடுத்துள்ளார். மேலும் அரண்மனையுடன் இணைந்து அஞ்சுமன் கச்சாரியின் ஒரு பகுதியும் கல்லூரிக்கு பரிசாக வழங்கப்பட்டது. இதற்கு நன்றி செலுத்தும் வண்ணமாகவே இக்கல்வி நிறுவனத்திற்கு பர்த்வானின் முன்னாள் ராஜா, **மஹாராஜாதிராஜ் உதய் சந்த் மஹாதாப்பின்** பெயரிடப்பட்டுள்ளது.  

## துறைகள்
தற்போது கல்லூரியில் கீழ்க்கண்ட பாடப்பிரிவுகள் கற்பிக்கப்படுகின்றன  

### அறிவியல் பிரிவு

- வேதியியல் கௌரவப்பட்டம்
- இயற்பியல் கௌரவப்பட்டம்
- கணிதம் கௌரவப்பட்டம்
- தாவரவியல் கௌரவப்பட்டம்
- விலங்கியல் கௌரவப்பட்டம்
- கணினி அறிவியல்
- மைக்ரோபயாலஜி கௌரவப்பட்டம்
- ஊட்டச்சத்து கௌரவப்பட்டம்
- இளங்கலை பொது (தூய & உயிரியல்)

### கலைப்பிரிவு

- பெங்காலி கௌரவப்பட்டம்
- ஆங்கில கௌரவப்பட்டம்
- சமஸ்கிருத கௌரவப்பட்டம்
- வரலாறு கௌரவப்பட்டம்
- புவியியல் கௌரவப்பட்டம்
- அரசியல் அறிவியல் கௌரவப்பட்டம்
- தத்துவம் கௌரவப்பட்டம்
- பொருளாதாரம் கௌரவப்பட்டம்
- பிஏ ஜெனரல்

2015 இல் கல்லூரி இளங்கலை மேலாண்மை படிப்பிற்கான இணைப்பையும் பெற்றுள்ளது 2016-17 கல்வி அமர்வில் இருந்து அறிவியல் பாடத்திலும் முதுகலை படிப்பை அறிமுகப்படுத்தியுள்ளது. 2004-05 இல் கல்லூரி தனது பொன்விழாவையும், வைர விழா 2014-15 ஆம் ஆண்டிலும் சிறப்பாகக் கொண்டாடப்பட்டுள்ளது.  

## அங்கீகாரம்
இந்த கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. பல்கலைக்கழக தரவரிசைப் பட்டியலில் ஒவ்வொரு ஆண்டும் இக்கல்லூரி மாணவர்களின் பெயர் முதன்மையாக இடம் பெற்றுவருகிறது.  

ராஷ்ட்ரிய உச்சதர் ஷிக்ஷா அபியான் (RUSA) கீழ் நிதியுதவி பெற தகுதியுடைய மேற்குவங்கத்தின் கல்லூரிகளில் இந்தக் கல்லூரியும் ஒன்றாகும். தற்போது உள்ள முழுநேர ஆசிரியர்களாக 55 (இரண்டு நூலகர்கள் உட்பட) பேரும், பகுதிநேர ஆசிரியர்களாக 14 பேரும், 30 பேருக்கு மேல் அலுவலகப்பணியாளர்களும், 7 விடுதி பணியாளர்கள் மற்றும் 12க்கும் மேற்பட்டோர் தற்காலிக அடிப்படையில் பணிபுரிகின்றனர். வங்காளப் பெண் கல்வியின் மூன்று முக்கியமானவர்களான ரோகியா, ஸ்வர்ணகுமாரி மற்றும் சரளா ஆகியோரின் பெயரால் இக்கல்லூரி விடுதிகளுக்கு பெயரிடப்பட்டுள்ளது.
# மகாராணி காசிசுவரி கல்லூரி



**மகாராணி காசிசுவரி கல்லூரி** என்பது இந்தியாவின் மேற்கு வங்காளத்தின் கொல்கத்தாவில் 1964 ஆண்டில் நிறுவப்பட்ட இளங்கலை மகளிர் கல்லூரியாகும். அறிவியல், கலை மற்றும் வணிகம் ஆகிய பிரிவுகளில் இளங்கலை படிப்புகளை வழங்கும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது .  

இக்கல்லூரியானது, மகாராஜா மணீந்திர சந்திரா கல்லூரி (பகல்நேரக் கல்லூரி) மற்றும் மகாராஜா ஸ்ரீசந்திர கல்லூரி (மாலைநேரக் கல்லூரி) ஆகியவற்றுடன் வளாகத்தைப் பகிர்ந்து கொண்டுவருகிறது.  

## வரலாறு
முர்ஷிதாபாத் கோசிம்பஜார் அரச குடும்பத்தினர் பரம்பரை பரம்பரையாக கல்விக்கு அளித்துள்ள பங்களிப்பின் ஒரு பகுதியான இக்கல்லூரி, ஆரம்பத்தில் 1941 ஆம் ஆண்டு ஜூலை 15 ஆம் தேதி நிறுவப்பட்ட மகாராஜா மணீந்திர சந்திரா கல்லூரியின் ஒரு பகுதியாகவே இருந்தது. மகாராஜா மணீந்திர நந்தியின் பரம்பரைச் சொத்தாக இருந்த அரண்மனைகளும், சொத்துக்களுமே இந்த கல்லூரிகளைத் தொடங்க பயன்படுத்தப்பட்டுள்ளது.  

மகாராஜா மணீந்திர சந்திராவின் மனைவியும் பர்த்வானின் மகாராணியுமான காசிசுவரியின் நினைவாக 1964 ஆம் ஆண்டில், பல்கலைக்கழக மானியக் குழுவின் வழிகாட்டுதலின்படி, மணீந்திர சந்திரா கல்லூரி மூன்று தனித்தனி பிரிவுகளாகப் பிரிக்கப்பட்டபோது, ​​​​பெண்களுக்கான கல்லூரியாக இந்த மகாராணி காசிசுவரி கல்லூரி நிறுவப்பட்டு 2 டிசம்பர், 1964 முதல் செயல்படத் தொடங்கியுள்ளது.  

## அங்கீகாரம்
மகாராணி காசிசுவரி கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) பி தரம் பெற்று அங்கீகாரம் பெற்றுள்ளது. இந்த தரமதிப்பீடு காலாவதியாகிவிட்டது.
# மகிசாதல் பெண்கள் கல்லூரி



**மகிசாதல் பெண்கள் கல்லூரி** இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் 1969 ஆம் ஆண்டில் நிறுவப்பட்ட, ஒரு பெண்கள் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, அந்த மாவட்டத்தின் ஒரே மகளிர்க் கல்லூரியாகும். ஆரம்பத்தில் கொல்கத்தா பல்கலைக்கழக<nowiki/>த்துடன் இணைக்கபட்டிருந்த இக்கல்லூரி தற்போது வித்யாசாகர் பல்கலைக்கழகத்துடன் இணைக்கப்பட்டுள்ளது.  

## துறைகள்
இக்கல்லூரி கீழ்க்கண்ட துறைகளின் கீழ் பல்வேறு பாடங்களை வழங்குகிறது :  

### அறிவியல் பிரிவு

- வேதியியல்
- கணினி அறிவியல்
- இயற்பியல்
- கணிதம்
- ஊட்டச்சத்து
- உடலியல்
- மானுடவியல்

### கலை மற்றும் வணிகப் பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- சமூகவியல்
- தத்துவம்
- கல்வி
- இசை
- உடற்கல்வி

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) அங்கீகாரம் பெற்று 2006 ஆம் ஆண்டில் B தகுதியும் வழங்கப்பட்டது.
# மால்டா மகளிர் கல்லூரி



**மால்டா மகளிர் கல்லூரி**, என்பது இந்தியாவின் மேற்கு வங்காளத்தின் மால்டா மாவட்டத்தில் 1970 ஆம் ஆண்டில் நிறுவப்பட்ட, ஒரு பெண்கள் கல்லூரி ஆகும். கலைகளில் இளங்கலைப் படிப்புகளை வழங்கும் இக்கல்லூரியானது ஆரம்பத்தில் வடக்கு வங்காள பல்கலைக்கழகத்தின் கீழ் இயங்கி வந்தது, பின்னர் 2007 இல் கவுர் பங்கா பல்கலைக்கழகம் நிறுவப்பட்டபோது, அதனுடன் இணைக்கப்பட்டுள்ளது  

## துறைகள்

- பெங்காலி
- ஆங்கிலம்
- வரலாறு
- நிலவியல்
- அரசியல் அறிவியல்
- தத்துவம்
- சமூகவியல்
- கல்வி
- பொருளாதாரம்
- பெண்கள் ஆய்வுகள்(பொது)
## அங்கீகாரம்
மால்டா மாவட்டத்திலும் அதைச் சுற்றியுள்ள பகுதிகளிலும் உள்ள ஒரே பெண்களுக்கான கல்லூரியான இது, தொடங்கப்பட்டதிலிருந்து அங்குள்ள பெண்களின் கல்வித் தேவைகளுக்கு சேவை செய்து வரும் இக்கல்லூரி பல்கலைக்கழக மானியக் குழுவால் (யுஜிசி) அங்கீகரிக்கப்பட்டுள்ளது. மேலும் 2004 ஆம் ஆண்டு முதல் தேசிய மதிப்பீடு மற்றும் தரச்சான்று அவையின் வழிமுறைகளை பின்பற்றிவருகிறது. 2017 ஆம் ஆண்டில் பி+ தரத்தையும் பெற்றுள்ளது.
# இசுட்ரோன்சியம் அசைடு



**இசுட்ரோன்சியம் அசைடு** (*Strontium azide*) என்பது Sr(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியம் (Sr<sup>2+</sup>) நேர்மின் அயனியும் அசைடு (N<sup>-</sup><sub>3</sub>) எதிர்மின் அயனியும் சேர்ந்து இசுட்ரோன்சியம் அசைடு உருவாகிறது.  

## பண்புகள்
Fddd என்ற இடக்குழுவில் செஞ்சாய் சதுரப் படிகக் கட்டமைப்பில் இசுட்ரோன்சியம் அசைடு படிகமாகிறது. நேர்கோட்டு அசைடு அயனி உருவாக்கம் கொண்ட கார உலோகங்களின் அசைடுகளைப் போலன்றி, இசுட்ரோன்சியம் அசைடு வளைந்த அசைடு அயனிகளைக் கொண்டுள்ளது. அதிக அழுத்தத்தில் இருக்கும் போது இவை மேலும் வளைந்து கொண்டே இருக்கும்.
# இடயந்தெரா அமெரிக்கானா


**இடயந்தெரா அமெரிக்கானா** (தாவர வகைப்பாட்டியல்: *Dianthera americana, American water-willow*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “இடயந்தெரா” பேரினத்தில், 41 இனங்கள் உள்ளன. அதில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளதாக, இங்கிலாந்திலுள்ள கியூ தாவரவியல் ஆய்கவக் குறிப்புக் கூறுகிறது. வட அமெரிக்கா நாடுகளின் அகணிய தாவரமாக இவ்வினம் உள்ளது. மனித இனப்பெருக்க, நுரையீரல் மண்டல கோளாறுகளை சீர்செய்ய உதவும் மருத்துவ ஆய்வுகளில் இது பயனாகிறது., இத்தாவரயின்ம கனடிய ஆய்வுகளின்படி அழிந்து வரும் தாவரயினமாக அறிவிக்கப்பட்டுள்ளது. இது குறைவான நீர்நிலைகளில் வாழ்வதால் பல மீன் இனங்களுக்கும், பிற நீர்வாழ் உயிரிகளுக்கும் வாழிடமாக திகழ்கிறது. இத்தாவரயின்ம் அழிந்தால், அந்த நீர்வாழ் உபிரினங்களுக்கு வாழிடம் அரிதாகும்.
# திரிஜினோ-புராகாவொன் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1990 | சினாம் டுசுசோவ் | இந்திய தேசிய காங்கிரஸ் |
| 1995 | ரமேஷ் குளோ | சுயேச்சை |
| 1999 | இந்திய தேசிய காங்கிரஸ் |  |
| 2004 |  |  |
| 2009 | கும்சி சிடிசோவ் | அருணாச்சல் மக்கள் கட்சி |
| 2014 | இந்திய தேசிய காங்கிரஸ் |  |
| 2019 | பாரதிய ஜனதா கட்சி | } |
# ஆங் துவா ஜெயா



**ஆங் துவா ஜெயா** (மலாய்: *Hang Tuah Jaya*; ஆங்கிலம்: *Hang Tuah Jaya*; சீனம்: *汉都亚再也*); என்பது மலேசியா, மலாக்கா மத்திய மலாக்கா மாவட்டம்; ஜாசின் மாவட்டம்; அலோர் காஜா மாவட்டம் ஆகிய மூன்று மாவட்டங்களில் திட்டமிடப்பட்டு உருவாக்கப்பட்ட ஒரு புறநகர் நிலப்பகுதி; மற்றும் ஒரு நாடாளுமன்றத் தொகுதி (**P137**) ஆகும். இந்தத் தொகுதி சூன் 1, 2005-இல் நிறுவப்பட்டது  

பொருளாதார, சமூக, உள்கட்டமைப்பு மற்றும் பொழுதுபோக்கு மேம்பாடுகளுடன், மலாக்கா மாநிலத்தின் நிர்வாக மையமாகவும்; அறிவார்ந்த மாநகரமாகவும், மலாக்கா அரசாங்கத்தால் உருவாக்கப்பட்டது. இந்த நகரம் நிலத்தால் சூழப்பட்ட ஒரே நகராட்சியாகும்.  

## பொது

ஆங் துவா ஜெயா புறநகர் நிலப்பகுதியின் பங்கு முக்கியமானது. ஏனெனில் மலாக்கா மாநில அரசின் நிர்வாக மையம் இந்த ஆங் துவா ஜெயா நகராட்சி நிர்வாகத்திற்குள் அமைந்துள்ளது.  

ஆங் துவா ஜெயா மக்களவை தொகுதி 2018-ஆம் ஆண்டில் உருவாக்கப்பட்டது. 2018-ஆம் ஆண்டு முதல் மலேசிய நாடாளுமன்றத்தின் மக்களவையில் பிரதிநிதித்துவம் படுத்தப் படுகிறது.  

## சொற்பிறப்பியல்

புகழ்பெற்ற மலாய் வீரர் ஆங் துவா என்பவரின் பெயரால் இந்த இடத்திற்குப் பெயரிடப்பட்டது. ஆங் துவா ஜெயா என்பது *ஆங் துவா* மற்றும் *ஜெயா* எனும் இரு சொற்களின் கலவையாகும். ஆங் துவா ஜெயா எனும் பெயர், மலாய் மொழியில் ஏற்றுக் கொள்ளப்பட்ட சமசுகிருத சொல்லான "ஜெயா" எனும் சொல்லைப் பின்னணியாகக் கொண்டது.  

## வரலாறு

2010-ஆம் ஆண்டுக்கு முன்னர், மாநில அரசு நிறுவனமான ஆங் துவா ஜெயா நிறுவனத்தின் மூலம் ஆங் துவா ஜெயா நிர்வகிக்கப்பட்டது. இதன் வளர்ச்சியை மலாக்கா பன்னாட்டு வணிக மையம் (எம்ஐடிசி) மேற்பார்வையிடுகிறது. மலேசியாவின் ஐந்தாவது பிரதமர், அப்துல்லா அகமது படாவி அவர்களால் 25 ஜூன் 2006-இல் ஆங் துவா ஜெயா தொடங்கப்பட்டது.  

## நிர்வாகப் பகுதி
நிர்வாகப் பகுதி பின்வரும் முக்கிம்களின் பகுதிகளைக் கொண்டுள்ளது:  

- மத்திய மலாக்கா மாவட்டம்
  - ஆயர் மோலெக்
  - பாச்சாங்
  - பத்து பிரண்டாம்
  - புக்கிட் பாரு
  - புக்கிட் கட்டில்
  - பெரிங்கிட்
- ஜாசின் மாவட்டம்
  - ஆயர் பனாஸ்
  - கீசாங்
- அலோர் காஜா மாவட்டம்
  - டுரியான் துங்கல்

மலேசியாவில், ஒரு *முக்கிம்* என்பது ஒரு மாவட்டம் அல்லது ஒரு மாவட்டத்தின் துணைப்பிரிவு அல்லது உட்பிரிவாக இருக்கலாம்; அல்லது தேசிய நிலச் சட்டம் 1965-இன் பிரிவு 11 (சி) இன் படி (*Section 11(c) of the National Land Code 1965*), தன்னாட்சி பெற்ற துணை மாவட்டமாகவும் இருக்கலாம்.  

## காட்சியகம்
# விக்கிப்பீடியா:மேற்கோள்கள்/துப்புரவும் மேம்பாடும்/2024/குறிப்புகள்

## கட்டுரை தொடர்பான வார்ப்புருவிற்கு அடுத்தபடியாக மேற்கோள்கள் இடப்பட்டவை
1. அலோசியுஸ் கொன்சாகா
1. அவன் இவன்
1. அன்னப்பன்பேட்டை சுந்தரேஸ்வரர் கோயில்
1. அன்னா (புதிய ஏற்பாட்டு நபர்)
1. ஆக்சிசனேற்றி
1. ஆக்ரா கோட்டம்
1. அலீசியா ஸ்மித்
1. அலிகார் கோட்டம்
1. அலசன் விளக்கு
1. அல்கைல்
1. வெள்ளி கடற்கரை
1. விலாங்கு (Reflist வார்ப்புருவிற்கு மேலே குறிப்புக்கள், குறிப்புகள் என்று இருந்ததால் வந்த பிழை)
1. விரைவோட்டம்

## வெளி இணைப்புகளுக்கு கீழே மேற்கோள்கள் இடப்பட்டவை
1. வெளியில் மிதக்கும் கூரை சேமிப்புத் தொட்டி
1. வெண்ணிற இரவுகள் (திரைப்படம்)
1. வீரகேசரி (இதழ்)
1. வீடுபேறு (குறிப்பாக சான்றுகள் என்ற பகுதி மேற்கோள்கள் என்று மாற்றப்பட வேண்டும்)
1. வில்லியம் ஃபெதர்பை

## உள்ளடக்கத்திற்கு நடுவே மேற்கோள்கள் இடப்பட்டவை
1. அஜீஸ் (பாடகர்)
1. அலெயாண்ரோ கோன்சாலசு இன்யாரிட்டு

## அல்பிரட் டிப்பர்
1. ஆங்கிலத்தில் இந்தக் கட்டுரையில் 4 மேற்கோள்கள் உள்ளன. தமிழிற்கு 3 மேற்கோள்கள் இணைக்கப்பட்டுள்ளன. ஒரு மேற்கோள் இணைக்கப்படாததற்குக் காரணம் ஏதாவது உண்டா?
1. மேற்கோள்கள் வசனங்களுக்கிடையிலன்றிப் பந்தி இறுதியில் இணைக்கப்படுகின்றன. இந்தக் கட்டுரைக்கு இது ஓரளவுக்கு ஏற்புடையதே. எல்லாக் கட்டுரைகளுக்கும் இது பொருந்துமா? இதற்கான தீர்வு சிக்கலானது என்றறிவேன். ஏற்கத்தக்க பரிந்துரைகளை ஏனைய பயனர்கள் வழங்கினால் நல்லது.
1. மேற்கோள்களில் ஆங்கில விக்கி இடையிணைப்புகளுக்கு இணையான தமிழ்க் கட்டுரைகள் இருப்பின் அவற்றை இணைக்க வேண்டும். அல்லது இடையிணைப்பை நீக்க வேண்டும். இதன் மூலம் மேற்கோள்களில் தேவையற்ற சிவப்பு இணைப்புகளைத் தவிர்க்கலாம்.
--சிவகோசரன் (பேச்சு) 15:10, 14 அக்டோபர் 2024 (UTC)  

## வடிவமைப்பு மாற்றப் பரிந்துரை
1. ஆக்ரா கோட்டம் என்ற கட்டுரையிலும் வெள்ளி கடற்கரை என்ற கட்டுரையிலும் வார்ப்புருவிற்குக் கீழே மேற்கோள்கள் என்ற பகுதி சேர்க்கப்பட்டுள்ளது.--சா. அருணாசலம் (உரையாடல்) 11:34, 16 அக்டோபர் 2024 (UTC)
1. வேலம்மாள் பொறியியல் கல்லூரி என்ற கட்டுரையில் சான்றுகள், மேற்கோள்கள் என இரு வேறு பகுதிகள் இணைக்கப்பட்டுள்ளன. சான்றுகள் எனும் பகுதியை மேற்கோள்கள் என்று மாற்றலாம்.--சா. அருணாசலம் (உரையாடல்) 12:20, 16 அக்டோபர் 2024 (UTC)
1. முதல் பத்திக்கு கடைசியில் மேற்கோள்கள் இடுவதற்குப் பதிலாக வெளி இணைப்புகள் பகுதியில் மோற்கோள்கள் இடுப்பட்டுள்ளது.--சா. அருணாசலம் (உரையாடல்) 13:41, 16 அக்டோபர் 2024 (UTC)

## மேற்கோள்கள் கடத்துதலில் பிழை
1. மேற்கோள்களை கடத்துதலில் பிழை --சா. அருணாசலம் (உரையாடல்) 14:25, 16 அக்டோபர் 2024 (UTC)
# புக்கிட் பாரு


**புக்கிட் பாரு** (மலாய்: *Bukit Baru*; ஆங்கிலம்: *Bukit Baru*; சீனம்: *武吉巴鲁*); என்பது மலேசியா, மலாக்கா மத்திய மலாக்கா மாவட்டத்தில் அமைந்துள்ள ஒரு புறநகர்ப் பகுதி ஆகும். இந்த நகரம் இரண்டு உள்ளூர் நகராண்மைக் கழகங்களால் நிர்வகிக்கப்படுகிறது; வடக்கில் ஆங் துவா ஜெயா நகராட்சி; தெற்கில் மலாக்கா மாநகராட்சி.  

மலாக்காவின் புறநகரில் உள்ள இதன் இருப்பிட அமைவு பல்வேறு கல்விசார் நடவடிக்கைகளுக்கு ஏற்ற இடமாக அமைகிறது. மலேசியாவில் புகழ்பெற்று வரும் மலாக்கா திறந்தவெளி பல்கலைக்கழகம், புக்கிட் பாரு புறநகர்ப் பகுதியில் தான் உள்ளது.  

## கல்வி

| பெயர் | விளக்கம் |  |
| --- | --- | --- |
| **மலாக்கா பன்னாட்டு கல்லூரிக் கழகம்** | 23 மார்ச் 1997-இல் நிறுவப்பட்டது. இந்தக் கல்லூரியில் வானூர்தி துறை, கணினி, பொறியியல் தொழில்நுட்பம், ஊடகத் தொழில்நுட்பம், சுற்றுலா மேலாண்மை, வணிக மேலாண்மை மற்றும் சமூக அறிவியல் ஆகிய துறையில் பட்டப்படிப்பு வழங்கப்படுகிறது. |  |
| **மலாக்கா மாநில நூலகம்** | மலாக்கா மாநிலத்தின் முக்கிய நூலகம். 6 மே 1996 முதல் மலாக்கா பொது நூலகக் கழகத்தின் தலைமையகமாக உள்ளது. 4 நவம்பர் 1996 அன்று மலாக்கா ஆளுநர் சையத் அகமது சையத் மகமூத் சகாபுதீன் அவர்களால் திறக்கப்பட்டது. |  |
| **மலாக்கா மணிப்பால் மருத்துவக் கல்லூரி** | மலேசியாவைச் சேர்ந்த மாணவர்களும், வெளிநாட்டு மாணவர்களும் இந்தக் கல்லூரியில் மருத்துவம் பயின்று வருகின்றனர். மலாக்கா மாநகரத்தில் இருந்து 15 கி.மீ. தொலைவில் அமைந்து இருக்கிறது. 1997-இல் நிறுவப்பட்டது. சனவரி 2021-இல் பல்கலைக்கழகக் கல்லூரியாக தரம் உயர்த்தப்பட்டது. |  |
| **செயிண்ட் டேவிட் உயர்நிலைப்பள்ளி** | 1912-ஆம் ஆண்டில் சிங்கப்பூரின் ஆங்கிலிகன் திருச்சபையைச் சேர்ந்த டாக்டர் (திருமதி) பெர்குசன் டேவிட் என்பவரால் நிறுவப்பட்ட இருபாலர் மேல்நிலைப் பள்ளி. | } |

## அருகாமை நகரங்கள்

1. புக்கிட் பலேம்பாங்
1. புக்கிட் பெருவாங்
1. ஆயர் குரோ
1. பெரிங்கிட்
1. புக்கிட் பியாத்து
# சந்திரிகா காமத்

**சந்திரிகா காமத்** (*Chandrika Kamath*) என்பவர் கணினி அறிவியலாளர் மற்றும் தரவு அறிவியலாளர். இவருடைய ஆய்வு அறிவியல் தரவுகளிலிருந்து தகவல் பிரித்தெடுத்தல், எண்ணிம தோற்றுருச் செயலாக்கம், வீடியோ செயலாக்கம், பரிமாணக் குறைப்பு மற்றும் அம்சம் பிரித்தெடுத்தலை உள்ளடக்கியதாகும். இந்தியாவில் கல்வி கற்ற காமத், ஐக்கிய நாடுகளின் லாரன்ஸ் லிவர்மோர் தேசிய ஆய்வகத்தின் கணினி பயன்பாட்டு மையத்தில் பணியாற்றி வருகிறார்.  

## கல்வி மற்றும் தொழில்
காமத் 1981ஆம் ஆண்டு மும்பை, இந்தியத் தொழில்நுட்பக் கழகத்தில் பொறியியல் பட்டம் பெற்றவர் ஆவார். இங்கு இவர் மின் பொறியியலில் இளநிலைப் பட்டம் பெற்றார். காமத் இலினொய் பல்கலைக்கழகத்தில் கணினி அறிவியலில் 1984-இல் முதுநிலைப் பட்டம் பெற்று தனது முனைவர் பட்டத்தினை 1986-இல் பெற்றார்.  

எண்ணிம இயந்திர நிறுவனத்தின் மென்பொருட் பொறியியல் உட்படக் கணினித் துறையில் பணிபுரிந்த பிறகு, இவர் எண்சார் இணையான அல்காரிதம்களிலிருந்து அறிவியல் தரவுச் செயலாக்கத்தில் தனது ஆய்வினைத் தொடர்ந்தார். தற்பொழுது எல். எல். என். எல்.-இல் அறிவியல் தரவு ஆய்வுக்கான மென்பொருள் கருவியான சபையார் குழுத் தலைவராக உள்ளார்.  

2008-இல் முதன்முதலில் வெளியிடப்பட்ட *புள்ளியியல் பகுப்பாய்வு மற்றும் தரவுச் சுரங்க* ஆய்விதழின் மூன்று நிறுவன இணை-தலைமை ஆசிரியர்களில் காமத்தும் ஒருவர்.  

## நூல்
காமத் *அறிவியல் தரவுச் செயலாக்கம்: ஒரு நடைமுறைக் கண்ணோட்டத்தின்* (*Scientific Data Mining: A Practical Perspective*) ஆசிரியர் (தொழில்துறை மற்றும் பயன்பாட்டுக் கணிதத்திற்கான சமூகம், 2009.  

## அங்கீகாரம்
காமத் 2023-இல் தொழில்துறை மற்றும் பயன்பாட்டுக் கணிதத்திற்கான சங்கத்தின் சகாவாக நியமிக்கப்பட்டார். "சமூகத் தலைமை மற்றும் தரவுச் செயலாக்கத்திற்கான பங்களிப்புகள் மற்றும் அறிவியல் மற்றும் பொறியியலில் நிஜ உலகப் பிரச்சனைகளின் பயன்பாடு" குறித்த இவரின் ஆய்விற்காக இவருக்கு இந்த அங்கீகாரம் வழங்கப்பட்டது.
# பேரணித் திரள்

நடைபெற்ற 20வது உலக சாரணிய ஜம்போரியின் நிறைவு விழா]]  
சாரணியத்தில் பேரணித் திரட்டு (jamboree ஜம்போரி என பரவலாக அறியப்படுகிறது) என்பது தேசிய அல்லது சர்வதேச அளவில் அணிவகுத்துச் செல்லும் சாரணர்கள் மற்றும்/அல்லது பெண் வழிகாட்டிகளின் ஒரு பெரிய கூடலாகும்.  

## வரலாறு
1 வது உலக சாரணர் பேரணித் திரட்டு 1920 ஆம் ஆண்டில் நடைபெற்றது, இது ஐக்கிய இராச்சியத்தால் நடத்தப்பட்டது. அதன் பின்னர், இருபத்திமூன்று உலக சாரணியப் பேரணித் திரட்டு, பரவலாக நான்கு ஆண்டுகளுக்கு ஒருமுறை பல்வேறு நாடுகளில் நடத்தப்படுகின்றன. 26வது உலக ஜம்போரி 2027ல் போலந்தில் நடைபெற உள்ளது.  

## சொற்பிறப்பியல்
**ஜம்போரி** என்ற வார்த்தையின் தோற்றம் சரியாக புரிந்து கொள்ளப்படவில்லை. இது பல அகராதி உள்ளீடுகளில் பிரதிபலிக்கிறது. எடுத்துக்காட்டாக, *கனடியன் ஆக்சுபோர்டு அகராதியின்படி*, இதன் சொற்பிறப்பியலானது "19 ஆம் நூற்றாண்டு, தோற்றம் தெரியவில்லை" எனக் குறிப்பிடப்பட்டுள்ளது. ஆக்சுபோர்டு ஆங்கில அகராதி (OED) இது அமெரிக்க வட்டாரச் சொல்லில் இருந்து வந்ததாகக் கண்டறிந்தது, 1868 இல் நியூயார்க் ஹெரால்டில் பயன்படுத்தப்பட்டதைக் கண்டறிந்து பின்னர் 19 ஆம் ஆண்டில் ஐரிய எழுத்தில் பயன்படுத்தப்பட்டது.  

இந்த வார்த்தை பேடன்-பவல் என்பவரால் உருவாக்கப்பட்டது என்று சாரணிய இயக்கத்தில் பிரபலமாக நம்பப்படுகிறது, ஆனால் இதற்கு எழுத்துப்பபூர்வ ஆவணங்கள் எதுவும் இல்லை, மேலும் இந்த வார்த்தை பல தசாப்தங்களுக்கு முன்னர் பயன்பாட்டில் இருந்தது.  

### மற்ற கோட்பாடுகள்
"ஜம்போரி" என்ற வார்த்தையானது `இந்தி முதல் சுவாகிலி முதல் பூர்வீக அமெரிக்க மொழிகள் வரை பல சாத்தியமான தோற்றங்களைக் கொண்டுள்ளது, இது பேடன்-பவல் பயன்படுத்திய அர்த்தத்தை மேலும் குழப்பமுறச் செய்வதாக உள்ளது.
# இடயந்தெரா செகுந்தா


**இடயந்தெரா செகுந்தா** (தாவர வகைப்பாட்டியல்: *Dianthera secunda*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “இடயந்தெரா” பேரினத்தில், 41 இனங்கள் உள்ளன. அதில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1857 ஆம் ஆண்டு வெளிவந்துள்ளதாக, இங்கிலாந்திலுள்ள கியூ தாவரவியல் ஆய்கவக் குறிப்புக் கூறுகிறது. வடபகுதி தென்னமரிக்கா நாடுகளின் அகணிய தாவரமாக இவ்வினம் உள்ளது. நொதிகளின் ஆய்வில் இத்தாவரம் பயனாகிறது.
# ஆங் துவா ஜெயா நகராட்சி



**ஆங் துவா ஜெயா நகராட்சி** (மலாய்: *Majlis Perbandaran Hang Tuah Jaya*; ஆங்கிலம்: *Hang Tuah Jaya Municipal Council*); (சுருக்கம்: **MPHTJ**) என்பது மலேசியா, மலாக்கா மாநிலத்தில் ஆங் துவா ஜெயா நகரம்; மத்திய மலாக்கா மாவட்டத்தின் வடக்குப் பகுதி; ஜாசின் மாவட்டத்தின் மேற்குப் பகுதி; அலோர் காஜா மாவட்டத்தின் தென் மேற்குப் பகுதி; ஆகிய பகுதிகளை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது.  

ஆங் துவா ஜெயா நகராட்சியின் பிரதான தலைமையகம், ஆங் துவா ஜெயா, ஆயர் குரோவில், கோத்தாமாஸ் என முன்னர் அறியப்பட்ட மலாக்கா மால் பேரங்காடியில், மலாக்கா மாநகராட்சி தலைமையகத்திற்கு எதிரே அமைந்துள்ளது.  

உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; ஆங் துவா ஜெயா நகரின் உள்ளூர் நகராட்சியாக ஆங் துவா ஜெயா நகராட்சி நிறுவப்பட்டது; மற்றும் 1 ஜனவரி 2010-இல் ஆங் துவா ஜெயா நகராட்சி செயல்படத் தொடங்கியது.  

## செயல்பாடுகள்

ஆங் துவா ஜெயா நகராட்சியின் செயல்பாடுகள்:  

- ஆங் துவா ஜெயாநகர மேலாண்மை;
- ஆங் துவா ஜெயாநகர நகரத் திட்டமிடல்;
- ஆங் துவா ஜெயாநகரத்தின் கட்டடங்கள் கட்டுப்பாடு;
- பொதுச் சுகாதாரம்; கழிவு மேலாண்மை;
- சுற்றுச்சூழல் பாதுகாப்பு;
- நகர்ப்புற உள்கட்டமைப்பின் பொது பராமரிப்பு;
- சமூகப் பொருளாதார மேம்பாடு.

## ஆங் துவா ஜெயா நகராட்சி முதல்வர்கள்

| # | முதல்வர் | பதவியில் |  |
| --- | --- | --- | --- |
| 1 | கமருதீன் சா | 2010–2011 |  |
| 2 | சாபியா அருண் | 2011–2014 |  |
| 3 | சாலி மாட் யாசின் | 2014–2015 |  |
| 4 | மன்சூர் சுடின் | 2015–2017 |  |
| 5 | மூராட் உசேன் | 2017–2018 |  |
| 6 | மகானி மசுபான் | 2018–2019 |  |
| 7 | முகமது ரபி இப்ராகிம் | 2019 – 31 மார்ச் 2020 |  |
| 8 | சாடான் ஒசுமான் | 1 ஏப்ரல் 2020 - 31 சனவரி |  |
| 9 | சாபியா அருண் | பிப்ரவரி 1, 2023–தற்போது வரையில் | } |

## துறைகள் மற்றும் பிரிவுகள்
**12 துறைகள் மற்றும் 5 பிரிவுகள்**  

- உள் தணிக்கை பிரிவு
- சட்ட பிரிவு
- ஒரு நிறுத்த மைய பிரிவு
- நிலுவைத் தொகை மேலாண்மை பிரிவு
- ஒருமைப்பாடு பிரிவு
- மேலாண்மை சேவை துறை
- நிதித்துறை
- அமலாக்கத் துறை
- சொத்து மதிப்பீடு மற்றும் மேலாண்மை துறை
- நகர்ப்புற திட்டமிடல் துறை
- பொறியியல் துறை
- உரிமத் துறை
- கார்ப்பரேட் மற்றும் சமூக சேவை துறை
- உயிரியல் பூங்கா துறை
- தகவல் தொழில்நுட்பத் துறை
- இயற்கை மற்றும் சுற்றுச்சூழல் சுகாதாரத் துறை
- கட்டிடக் கட்டுப்பாட்டுத் துறை
# விமல் முண்டாடா


**விமல் முண்டாடா** (*Vimal Mundada*) ( c. 15 ஆகஸ்ட் 1963 &#x2013; 22 மார்ச் 2012 ) தேசியவாத காங்கிரசு கட்சியைச் சேர்ந்த (NCP) மகாராட்டிராவைச் சேர்ந்த இந்திய அரசியல்வாதி ஆவார். 2004-09 ஆம் ஆண்டுகளில், இவர் மகாராட்டிரா அரசாங்கத்தில் பொதுப்பணித் துறை அமைச்சராகவும், சுகாதாரத்துறை அமைச்சராகவும் இருந்தார்.  

## அரசியல் வாழ்க்கை
டாக்டர் விமல்தாய் நந்த்கிஷோர் முண்டாடா தனது அரசியல் வாழ்க்கையை 1990 -ஆம் ஆண்டில் பாரதிய ஜனதா கட்சியில் (BJP) தொடங்கினார். பீட் மாவட்டத்தில் தாழ்த்தப்பட்ட சாதி வேட்பாளர்களுக்காக ஒதுக்கப்பட்ட இடமான கைஜ் என்ற இடத்தில் இருந்து இவர் மகாராட்டிர சட்டமன்ற உறுப்பினராகத் தேர்ந்தெடுக்கப்பட்டார். தேசியவாத காங்கிரஸ் கட்சியான சேர்ந்த பிறகு அதே தொகுதியில் மூன்று முறை வெற்றி பெற்றார்.  

## இறப்பு
மகாராட்டிர முன்னாள் அமைச்சர் விமல் முண்டாடா 22 மார்ச் 2012 அன்று இறந்தார்
# பிரியங்கா நல்காரி



**பிரியங்கா நல்காரி** என்பவர் ஒரு தமிழ் தெலுங்கு மொழித் தொலைக்காட்சிகளிலும் திரைப்படங்களிலும் நடிக்கும் இந்திய நடிகையாவார். சன் தொலைக்காட்சி *ரோஜா* தொலைக்காட்சித் தொடரில் முக்கிய பாத்திரத்தில் நடித்ததன் மூலம் மிகவும் பிரபலமானார்.  

## வாழ்க்கை
பிரியங்கா நல்காரி ஐதராபாத்தில் பிறந்தார். ராகுல் வர்மா என்ற தொழிலதிபரை நீண்ட காலமாக காதலித்து வந்தார், 23 மார்ச் 2023 அன்று எளிமையான முறையில் மலேசியா பத்துமலை முருகன் கோவிலில் நடந்தது. பெற்றோர்கள் இல்லாது திருமணம் செய்து கொண்டதால் பலர் விமர்சித்தனர். இதை பற்றி பிரியங்கா இன்சுட்டாகிராமில் எனது பெற்றோரின் சம்மதத்தைப் பெற்றதாகவும், ராகுலின் பெற்றோர் இந்த திருமணத்தில் மகிழ்ச்சியடையவில்லை என்று கூறினார். செப்டம்பர் மாதம் என்ற *நள தமயந்தி* தொடரில் நடிக்க ஒப்பந்தமிட்டார், இதில் தற்போது நடித்து வருகிறார்.  

### திரைப்படங்கள்
| 2010 | *அந்தரி பந்துவய* | பிரியங்கா | தெலுங்கு |
| --- | --- | --- | --- |
| 2013 | *தீய வேலை செய்யணும் குமாரு* | திவ்யசிறீ | தமிழ் |
| *சம்திங் சம்திங்* | மடூ | தெலுங்கு |  |
| *நா சாமி ரங்கா* | லதா |  |  |
| 2014 | *அமெரிக்கா உங்களை வரவேற்கிறது* | சமந்தா |  |
| 2015 | *உதை 2* | கமலா பாயின் மகள் |  |
| 2016 | *ஹைப்பர்* | பிரியங்கா | தமிழ் |
| 2017 | *நேனே ராஜு நேனே மந்திரி* | சுசுமிதா | தெலுங்கு |
| 2018 | *வைப் ஆப் ராம்* | சினேகா | சிறப்புத் தோற்றம் |
| 2019 | *காஞ்சனா 3* | மோசிகா | } |

### தொலைக்காட்சித் தொடர்கள்
| 2014 | *ஆகுவானம்* | தெலுங்கு | ஜெமினி தொலைக்காட்சி |  |
| --- | --- | --- | --- | --- |
| 2014–2016 | *மேகமாலா* | ஈடிவி தெலுங்கு |  |  |
| 2014 | *மங்கம்மா கேரி மணவரலு* | ஜீ தெலுங்கு |  |  |
| 2015 | *சிரவண சமீரலு* | இந்து | ஜெமினி தொலைக்காட்சி |  |
| 2018–2022 | *ரோஜா* | ரோஜா, செசிகா | தமிழ் | சன் டி.வி |
| 2023 | *சீதா ராமன்* | சீதை | ஜீ தமிழ் |  |
| 2023-தற்போது | *நள தமயந்தி* | தமயந்தி | ஜீ தமிழ் | } |

### தொலைக்காட்சி நிகழ்ச்சிகள்
| 2017 | *சர்ரைனொல்லு* | தெலுங்கு | ஈடிவி தெலுங்கு |
| --- | --- | --- | --- |
| *ஸ்ட்டார் மகிளா* |  |  |  |
| 2018 | *ஈடிவி சாரதா சங்கராந்தி சிறப்பு நிகழ்ச்சி* |  |  |
| *அனுபவிஞ்சு ராஜா* | ஈடிவி பிளஸ் |  |  |
| கோல்ட் ரசு | ஜீ தெலுங்கு |  |  |
| *சவலே சமலி* | தமிழ் | சன் டி.வி |  |
| 2020 | *கலை வித் கமல்* | ஆதித்யா |  |
| *வணக்கம் தமிழா* | சன் டி.வி |  |  |
| *பிரதி ரோசு பாண்டேசு* | தெலுங்கு | ஈடிவி தெலுங்கு |  |
| 2021 | *வட டா* | தமிழ் | சன் மியூசிக் |
| *வணக்கம் தமிழா* | சன் டி.வி |  |  |
| *ரவுடி பேபி* |  |  |  |
| *பூவா தலையா* |  |  |  |
| 2022 | *அழகிய அம்மா* |  |  |
| *ரோஜா ரோஜாதான்* |  |  |  |
| *மாத்தி யோசி* |  |  |  |
| *ஆனந்த ராகம் வரவெற்பு விழா* |  |  |  |
| *ரோஜா வெற்றி விழா* | } |  |  |

### விருதுகள்
| 2018 | சன் குடும்பம் விருதுகள் | சிப்பு சூர்யனுடன் சிறந்த வளர்ந்து வரும் சோடி | ரோஜா |  |
| --- | --- | --- | --- | --- |
| 2019 | சன் குடும்பம் விருதுகள் | சிறந்த நடிகை | ரோஜா |  |
| 2019 | சன் குடும்பம் விருதுகள் | சிப்பு சூர்யனுடன் பிரபலமான சோடி விருது | ரோஜா |  |
| 2023 | ஜீ தமிழ் கோல்டன் மொமெண்ட்சு விருதுகள் 2023 | சிறந்த நடிகை | சீதா ராமன் | } |
# தலக்காடு (கேரளம்)


**தலக்காடு** (*Thalakkad*) என்பது இந்தியாவின் கேரள மாநிலத்தின், மலப்புரம் மாவட்டத்தில் மக்கள் தொகை கணக்கெடுப்பில் உள்ள ஊராகும்.  

## மக்கள்தொகையியல்
2001 இந்திய மக்கள் கணக்கெடுப்பின் படி, தலக்காட்டின் மொத்த மக்கள் தொகை 30577ஆகும். இதில் ஆண்களின் எண்ணிக்கை 14269 என்றும், பெண்களின் எண்ணிக்கை 16308 என்றும் உள்ளது.  
KL-55 என்பது தலக்காடு ஊராட்சியின் ஆர்.டி.ஓ வாகனப் பதிவுக் குறியீடு ஆகும்.  

## தலக்காடு ஊராட்சியில் உள்ள முக்கிய இடங்கள்

- பி.பி. அங்காடி நகரம் (பெட்டத்து புதியங்கடி)
- திரூர் ஆற்றின் மீது உள்ள மாங்காத்திரி பாலம்

தலக்காடு கிராம ஊராட்சி திரூர் நகரின் தெற்குப் பகுதியாக கருதப்படுகிறது.  

## தலக்காடு வார்டுகள்
தலக்காடு கிராம ஊராட்சி பின்வரும் 19 வார்டுகளை கொண்டுள்ளது:  
| 1 | மாங்காத்திரி | 2 | கட்டாச்சிரா |
| --- | --- | --- | --- |
| 3 | கரையில் | 4 | புல்லூர் |
| 5 | புல்லுரல் | 6 | கன்ஹிரிகோல் |
| 7 | வடக்கன் குட்டூர் | 8 | தெக்கன் குட்டூர் |
| 9 | முக்கிலாபீடிகா | 10 | வெங்களூர் |
| 11 | கோலோப்பலம் | 12 | கொட்டத்தாரா |
| 13 | பிபி அங்காடி டவுன் | 14 | பாறைச்சேரி கிழக்கு |
| 15 | பாறைச்சேரி மேற்கு | 16 | பூகைதா |
| 17 | பிபி அங்காடி | 18 | வடக்கே அங்காடி |
| 19 | கல்லுகடவு | } |  |

## போக்குவரத்து
தலக்காடு கிராமம் திரூர், குட்டிப்புரம் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.
# சுனிதா சரவாகி

**சுனிதா சரவாகி** (*Sunita Sarawagi*) என்பவர் இந்தியக் கணினி அறிவியலாளர். இவர் தரவுத்தளம், தரவு அகழ்தல் மற்றும் இயந்திர கற்றல் பிரிவில் ஆய்வு மேற்கொண்டு வருகிறார். இதில் இயற்கை மொழி முறையாக்கத்தில் வார்த்தைகளிலிருந்து அமைப்பு தரவுகளை உருவாக்கி வருவதில் ஆய்வு மேற்கொள்கிறார். இவர் மும்பை இந்திய தொழில்நுட்பக் கழகத்தில் கணினி அறிவியல் மற்றும் பொறியியல் நிறுவன பேராசிரியராக உள்ளார்.  

## கல்வி மற்றும் பணி
சரவாகி 1991-இல் காரக்பூரில் உள்ள இந்திய தொழில்நுட்பக் கழகத்தில் கணினி அறிவியலில் இளநிலைப் பட்டம் பெற்றார். இவர் கலிபோர்னியா பல்கலைக்கழகம், பெர்க்லியில் தரவுத்தள நிபுணரான மைக்கேல் ஸ்டோன்பிரேக்கருடன் கணினி அறிவியலில் பட்டதாரி படிப்பிற்காகச் சென்றார், 1993-இல் முதுநிலைப் பட்டம் பெற்றார் சரவாகி, 1996-ல் தனது முனைவர் பட்ட ஆய்வினை முடித்தார். இவர் *பெரிய பல பரிமாண வரிசைகளின் திறமையான அமைப்பு* மற்றும் *மூன்றாம் நிலை நினைவக தரவுத்தள வினவல் செயலாக்கத்தில்* முனைவர் பட்டம் பெற்றார்.  

கலிபோர்னியாவின் சான் ஓசே பல்கலைக்கழக, அல்மேடன் ஆராய்ச்சி மையத்தில் ஐ.பி.எம். ஆராய்ச்சிக்காக ஆராய்ச்சியாளராகப் பணிபுரிந்த பிறகு, 1999-இல் மும்பையில் உள்ள இந்திய தொழில்நுட்பக் கழகத்தில் உதவிப் பேராசிரியரானார். இவர் 2003-இல் இணைப் பேராசிரியராகவும், 2014-இல் பேராசிரியராகவும் பதவி உயர்வு பெற்றார். 2020 முதல் இவர் இயந்திர நுண்ணறிவு மற்றும் தரவு அறிவியல் மையத்தின் தலைவராக உள்ளார்.  

## அங்கீகாரம்
சரவாகி 2019-இன் பொறியியல் மற்றும் கணினி அறிவியலுக்கான இன்போசிஸ் பரிசை "தரவுத்தளம், தரவுத் தேடல், இயந்திர கற்றல் மற்றும் இயற்கை மொழி செயலாக்கம் மற்றும் ஆராய்ச்சி நுட்பங்களின் முக்கியமான பயன்பாடுகளுக்காக" இந்த விருது வழங்கப்பட்டது. இதே ஆண்டில், காரக்பூர் இந்திய தொழில்நுட்பக் கழகம், இவருக்குச் சிறப்பு மிக்க முன்னாள் மாணவர் விருதை வழங்கியது. மும்பையிலுள்ள இந்திய தொழில்நுட்பக் கழகம் பேராசிரியர் ஹெச். ஹெச். மாத்தூர் பயன்பாட்டு அறிவியல் சிறப்பு விருதினை வழங்கியது.  

சரவாகி 2013-இல் இந்திய தேசிய பொறியியல் அகாதமி சகாவாக ஆனார். மேலும் 2021 கணிமைப் பொறிகளுக்கான சங்கம் சகாவாக ”தகவல் பகுப்பாய்வு, பிரித்தெடுத்தல் மற்றும் ஒருங்கிணைப்புக்கான புள்ளிவிவர இயந்திர கழற்றலுக்கான” பங்களிப்புகளுக்காக பங்களிப்புகளுக்காகத்.
# கணிமைப் பொறிகளுக்கான சங்க ஆய்வாளர்

**கணிமைப் பொறிகளுக்கான சங்கம் ஆய்வாளர்** (*ACM Fellow*) என்பது கணிமைப் பொறிகளுக்கான சங்கத்தின் சிறந்த உறுப்பினர்களை அங்கீகரிக்கும் ஒரு விருது மற்றும் நிதியுதவி ஆகும். க. பொ. ச. சகா என்ற தலைப்பு, தொழில்நுட்பம், தொழில்முறை மற்றும் தலைமைத்துவ பங்களிப்புகளால் வெளிப்படுத்தப்படும் சிறப்பைக் குறிக்கிறது. இது கீழ்க்கண்ட பொருண்மையின் அடிப்படையில் செயல்படுகிறது.  

- மேம்பட்ட கணினியியல்
- கணினி ஆய்வு குறித்த கருத்து பரிமாற்றத்தை ஊக்குவிக்கவும்
- கணிமைப் பொறிகளுக்கான சங்கத்தின் நோக்கங்களை முன்னெடுத்துச் செல்லுதல்

கணிமைப் பொறிகளுக்கான சங்க உறுப்பினர்களில் அதிகபட்சமாக 1% பேர் ஆய்வாளராகத் தேர்ந்தெடுக்கப்படலாம்.  

## மேலும் பார்க்கவும்

- சுனிதா சரவாகி
# வீணா தாசு

**வீனா தாசு** (*Veena Das*)(பிறப்பு 1945) இந்தியாவில் ஜான்ஸ் ஹாப்கின்ஸ் பல்கலைக்கழகத்தில் க்ரீகர்-ஐசனோவர் மானுடவியல் பேராசிரியராக உள்ளார். இவரது கோட்பாட்டு நிபுணத்துவத்தின் பகுதிகளில் வன்முறையின் மானுடவியல், சமூக துன்பம், மற்றும் அரசு ஆகியவை அடங்கும். தாசு ஆண்டர் ரெட்சியசு தங்கப் பதக்கம் உட்படப் பல பன்னாட்டு விருதுகளைப் பெற்றுள்ளார். மதிப்புமிக்க லூயிசு என்றி மோர்கன் விரிவுரையும் இவர் நிகழ்த்தியுள்ளார். அமெரிக்கக் கலை மற்றும் அறிவியல் அகாதமியின் வெளிநாட்டுக் கௌரவ உறுப்பினராக நியமிக்கப்பட்டுள்ளார்.  

## கல்வி
தாசு தில்லி பல்கலைக்கழகத்தில் உள்ள இந்திரபிரஸ்தா பெண்களுக்கான கல்லூரியிலும், தில்லி பொருளாதாரப் பள்ளியிலும் படித்து 1967 முதல் 2000 வரை இங்குக் கற்பித்தலில் ஈடுபட்டார். தில்லி பொருளாதாரப் பள்ளியில் எம். என். சீனிவாஸ் மேற்பார்வையில் 1970ல் தனது முனைவர் பட்ட ஆய்வினை முடித்தார். ஜான்ஸ் ஹாப்கின்ஸ் பல்கலைக்கழகத்திற்குச் செல்வதற்கு முன்பு, 1997 முதல் 2000 வரை சமூக ஆராய்ச்சிக்கான புதிய பள்ளியில் மானுடவியல் பேராசிரியராகப் பணியாற்றினார். ஜான்ஸ் ஹாப்கின்ஸ் பல்கலைக்கழகத்தில் 2001 மற்றும் 2008க்கு இடையில் மானுடவியல் துறையின் தலைவராக பணியாற்றினார்.  

## புத்தகங்கள்
தாசு தனது முதல் புத்தகம்*, அமைப்பு மற்றும் அறிவாற்றல்: இந்து சாதி மற்றும் சடங்குகளின் அம்சங்கள்* (*Structure and Cognition: Aspects of Hindu Caste and Ritual*)(ஒக்ஸ்போர்ட் பல்கலைக்கழகப் பதிப்பகம், தில்லி, 1977) என்பதாகும். இது 13 முதல் 17 ஆம் நூற்றாண்டின் சாதி குழுக்களின் சுய பிரதிநிதித்துவம் நடைமுறை தொடர்பானது.  

வீணா தாசின் இரண்டாவது புத்தகம் *லைஃப் அண்ட் வார்ட்ஸ்: வயலன்ஸ் அண்ட் தி டீசன்ட் இன் தி ஆர்டினரி* (*Life and Words: Violence and the Descent into the Ordinary)*(கலிபோர்னியா பல்கலைக்கழக அச்சகம், 2006) என்பதாகும்.  

## விருதுகள்
தாசு 1995-இல் மானுடவியல் மற்றும் புவியியலுக்கான சுவீடன் சமூக ஆண்டர்ஸ் ரெட்சியசு தங்கப் பதக்கத்தைப் பெற்றார். 2000ஆம் ஆண்டு சிகாகோ பல்கலைக்கழகம் இவருக்கு மதிப்புறு முனைவர் பட்டம் வழங்கியது. தாசு அமெரிக்கக் கலை அறிவியல் அகாதமியின் வெளிநாட்டுக் கவுரவ உறுப்பினர் ஆனார். மூன்றாம் உலக அறிவியல் அகாதமியின் உறுப்பினராகவும் தாசு உள்ளார். 2007-இல், தாசு இரோசெச்டர் பல்கலைக்கழகத்தில் லூயிசு என்றி மோர்கன் விரிவுரையை நிகழ்த்தினார். மானுடவியல் துறையில் மிக முக்கியமான வருடாந்திர விரிவுரைத் தொடராக இது கருதப்படுகிறது. பேராசிரியர் தாசு 2019-இல் இங்கிலாந்து அகாதமியின் சகாவாகத் தேர்ந்தெடுக்கப்பட்டார்.
# டிம்பிள் ஹயாதி



**டிம்பிள் அயாதி** (*Dimple Hayathi*) ஒரு இந்திய நடிகை ஆவார், இவர் முக்கியமாக தெலுங்கு மற்றும் தமிழ் படங்களில் பணியாற்றுகிறார்.  

## இளமை காலம்
ஹயாதி ஆந்திராவின் விஜயவாடாவில் பிறந்தவர்.தந்தையின் தாய் மொழி தமிழ் மற்றும் அவரது தாயார் தெலுங்கை தாய் மொழியாக கொண்டவர். இவர் ஹைதராபாத்தில் வளர்ந்தவர். இவரது இயற்பெயர் டிம்பிள் ஆகும்.எண் கணித முறைப்படி அவரது பெயருக்கு பின்னால் ஹயாதி பின்னொட்டைச் சேர்த்துக் கொண்டார்.reasons.
# விக்கிப்பீடியா:பயிலரங்கு 2024 (திருநெல்வேலி)/குறிப்புகள்

## முக்கியச் செயல்பாடுகள்
- பயனர்கள் விரும்பும் 'பயனர் பெயரை' கூகுள் படிவம் வாயிலாக முன்னரே பெறுதல். பயனர் பெயர் குறித்து ஏதும் வழிகாட்டல் இருந்தால், அவர்களுக்கு சொல்வதற்கு எளிதாக இருக்கும். - இயலவில்லை.
- பயனர் கணக்கு தொடங்க மொத்தமாக 1 மணி நேரம் எடுத்துக்கொள்ளலாம். பயனர் பெயர், கடவுச்சொல் ஆகியனவற்றை மறந்துவிடுதல் இயல்பானது. மறந்துவிட்டால், அதனை retrieve செய்தல் அல்லது இன்னொரு கணக்கு தொடங்குதல் என சிக்கல்களை எதிர்கொள்ள வேண்டியிருக்கும். - பயனர் கணக்கு தொடங்குவதில் சிக்கல்கள் எழுந்தன.
- நாள் 1: எழுத விரும்பும் புதிய கட்டுரைக்கான 3 தலைப்புகளைப் பெறுதல். - பெயர்கள் அடங்கிய அச்சடிக்கப்பட்ட தாளை சுற்றில் விடப்பட்டது.
- எழுத விரும்பும் கட்டுரையானது ஆங்கில விக்கிப்பீடியாவில் இருக்கிறதா என்பதனை தேடிப் பார்க்க கற்றுத் தரவேண்டும். - ஓரளவு முடிந்தது.
- விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்
- நாள் 2: கட்டுரைத் தலைப்பு எப்படி இருக்கவேண்டும் என்பது குறித்து தெளிவான விளக்கம் - தரப்பட்டது.
- பயிற்சி பெறுவோர் எனும் பக்கத்தில் அவர்களின் பெயரையும், பயனர் பெயரையும் பயிற்சி தருபவர்கள் பட்டியலிட வேண்டும். - செய்யப்பட்டது.
- பின்னூட்டப் படிவம்
:# பயிலரங்கம் குறித்தான கருத்துகளை அச்சடிக்கப்பட்ட படிவம் மூலமாகப் பெறுதல்.  
:# 6 மாத காலத்திற்கு செயல்படவிருக்கும் வாட்சப் குழுவில் சேர்வதற்கான விருப்பத்தைக் கேட்கவேண்டும்.  
:# மின்னஞ்சல்களைப் பெறுவதற்கான விருப்பத்தைக் கேட்கவேண்டும்.  
:# விருப்பத்தின் அடிப்படையில், புதிய வாட்சப் குழுவில் இணைத்தல்.  
:# விருப்பத்தின் அடிப்படையில்... வாராந்திர, மாதாந்திர கூட்டங்களுக்கு அழைப்பு அனுப்புதல்.  
- பயனர் பக்கத்தில் தன்னைப் பற்றிய குறிப்பினை எழுதப் பரிந்துரைக்க வேண்டும்.
- புதிய கட்டுரைகளை **வரைவு:** என தலைப்பிட்டு எழுத வேண்டும்.

## தொடக்க நிகழ்வு
- திட்டத்தின் நோக்கம்
- திருநெல்வேலியில் ஏன்?

## உரை வழங்குதலுக்கான பொறுப்புகள்
#### அறிமுகம்: விக்கிமீடியா, தமிழ் விக்கிப்பீடியா, பொதுவகம், விக்சனரி, விக்கிமூலம்
- சத்திரத்தான் - விக்கிமீடியா (10 நிமிடங்கள்)
- மா. செல்வசிவகுருநாதன் - கலைக்களஞ்சியம், தமிழ் விக்கிப்பீடியா குறித்த தரவுகள் (10 நிமிடங்கள்)
- ஸ்ரீ. பாலசுப்ரமணியன் - தமிழ் விக்கிப்பீடியாவில் செய்யக்கூடிய பங்களிப்புகள், பொதுவகம் (10 நிமிடங்கள்)
- ஸ்ரீகிருஷ்ணன் நாராயணன் - விக்சனரி (10 நிமிடங்கள்)
- வசந்தலட்சுமி - விக்கிமூலம் (10 நிமிடங்கள்)

#### விக்கியில் உலாவுதல்
- கு. அருளரசன்
:* புது இடைமுகம் வழியே கற்பித்தல்  
:* கணினி இயக்கம்: சத்திரத்தான்  

#### தொகுத்தல் குறித்த விளக்கங்கள்
- சத்திரத்தான்
:* புது இடைமுகம் வழியே கற்பித்தல்  
:* கணினி இயக்கம்: மா. செல்வசிவகுருநாதன்  

#### புதிய கட்டுரை எழுதுதல் குறித்த விளக்கம்
- கி. மூர்த்தி
- சிறீதர்
# டூரோ மொழி

**டூரோ** (Tooro / / tɔːroʊ / ) / Rutooro ( / ruːˈtɔːroʊ / , , ) என்பது முக்கியமாக மேற்கு உகாண்டாவில் உள்ள டூரோ இராச்சியத்தைச் சேர்ந்த டூரோ மக்களால் (*அபதூரோ* ) பேசப்படும் ஒரு பாண்டு மொழியாகும் . டூரோ ஒரு மொழியாக முக்கியமாகப் பயன்படுத்தப்படும் மூன்று முக்கிய பகுதிகள் உள்ளன. அவை, கபரோல் மாவட்டம், கியென்ஜோஜோ மாவட்டம் மற்றும் கியேகெக்வா மாவட்டம் ஆகியவை ஆகும். பாண்டு மொழிகளில் டூரோ தனித்துவமானது, ஏனெனில் அது இலக்கணம் மற்றும் அதன் கட்டமைப்பிலிருந்து வேறுபட்ட தொனியைக் கொண்டிருக்கவில்லை. இது ரன்யோரோவுடன் மிக நெருங்கிய தொடர்புடையது.  

## ஒலியியல்

### உயிரெழுத்துக்கள்
இம்மொழி 5 குறுகிய உயிரெழுத்துக்களையும் 5 தொடர்புடைய நீண்ட உயிரெழுத்துக்களையும் கொண்டுள்ளது. இது 3 ஈருயிர் ஒலிகளையும் கொண்டுள்ளது.
# பெருவள்ளூர்



**பெருவள்ளூர்** (*Peruvallur*) என்பது இந்தியாவின் கேரள மாநிலத்தின், மலப்புரம் மாவட்டத்தின் திருரங்கடி வட்டத்தில் உள்ள ஒரு ஊராகும். பெருவள்ளூரில் ஏராளமான விவசாய நிலங்களும், தூய நீர் கொண்ட சுமார் 35 குளங்கள் உள்ளன.  

கோழிகோடு பன்னாட்டு வானூர்தி நிலையம் பெருவள்ளூர் அருகே உள்ளது. இதன் அருகில் கொண்டோட்டி, செம்மாட், தேஞ்ஞிப்பாலம் ஆகிய நகரங்கள் உள்ளன. பரம்பில் பீடிகா மற்றும் கடப்பாடி ஆகியவை பல மாடி கட்டிடங்கள் மற்றும் வணிக வளாகங்களுடன் வளர்ந்து வரும் சந்தை மையங்களாக உள்ளன. இங்குள்ள பல கிராமவாசிகள் வளைகுடாவில் குடியேறியவர்களாக உள்ளனர். பெருவள்ளூர் ஊராட்சி என்பது ஒரு மக்கள் தொகை கணக்கெடுப்பு ஊராகும், மேலும் இது சிறப்பு நிலை ஊராட்சியாக வகைப்படுத்தப்பட்டுள்ளது. பெருவள்ளூர் ஊராட்சி அக்டோபர் 2000ல் உருவாக்கப்பட்டது. ஐ.யு.எம்.எல்., ஊராட்சிகளின் முக்கிய அரசியல் கட்சியாகும்.  

## மக்கள்தொகையியல்
2001 இந்திய மக்கள் கணக்கெடுப்பின் படி, பெருவள்ளுரின் மொத்த மக்கள் தொகை 30,624 ஆகும். இதில் ஆண்களின் எண்ணிக்கை 15,005 என்றும், பெண்களின் எண்ணிக்கை 15,619 என்றும் உள்ளது.  

## பள்ளிகள்

- நஜாத் இஸ்லாமிய பள்ளி உங்குகல்
- அரசு சர்வதேச உயர்நிலைப் பள்ளி பெருவள்ளூர்
- ஜி.எல்.பி. பள்ளி பெருவள்ளூர் நடுக்கரை
- அல்ஃபாலா இஸ்லாமிய ஆங்கில வழி பள்ளி
- ஜி.எல்.பி. பள்ளி பரம்பில்பீடிகா
- ஐ.எம்.யு.பி பள்ளி பரச்செனபுரயா
- நவபத் மத்திய பள்ளி வாழகண்டி
- ஃபுல்பிரைட் முன் மழலையர் பள்ளி
- அக்முப் பள்ளி சத்திரத்தோடி
- ஏ.எம்.எல்.பி பள்ளி வட்டப்பரம்
- அரசு எல்பி பள்ளி ஒலக்கரா
- டியோ அப் பள்ளி வாழக்கண்டி
- பிஎம்எஸ்ஏ எல்பி பள்ளி வாழக்கண்டி'

## தொழில்கள்

- பிஸ்மி அவில் உணவு உற்பத்தியகம்
- சன் உணவுகள்
- பெரிஞ்சீரி எண்ணெய் ஆலைகள்
- பெருவள்ளூர் மர தொழிற்சாலைகள்
- மெஸ்ஸா உணவு பொருட்கள்
- ஸ்கை லார்க் மாடுலர் மரச்சாமான்கள்
- ஆல்ஃபா இனிப்பு
- ஏ.எம் மரம் அறுக்கும் ஆலை
- அரக்கல் மரத் தொழில்கள்
- பேமஸ் உணவுப் பொருட்கள்

## பல்பொருள் அங்காடிகள்

- எப்.எம்.எஸ் மார்ட் பல்பொருள் அங்காடி
- எம்.கே ஸ்டோர்ஸ்

## போக்குவரத்து
பெருவள்ளூர் கிராமம் மேற்கில் உள்ள ஃபெரோக் நகரம் மற்றும் கிழக்கில் உள்ள நிலம்பூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 புலிக்கல் வழியாக செல்கிறது. இதன் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.  

## மருத்துவமனைகள்

- சி.எச்.சி பரம்பில் பீடிகா
- பூக்கோயா தங்கல் டயாலிசிஸ் மையம் - கடப்பாடி
- ஸ்மைல் லவுஞ்ச் பல் மருத்துவமனை-பரம்பில் பீடிகா
- அரக்கல் ஹாஜிஸ் ஆயுர்வேதா - பரம்பில் பீடிகா
- பல்ஸ் ஹோமியோபதி சுகாதார பராமரிப்பு - பரம்பில் பீடிகா
- ஏ.ஆர். மருத்துவமனை பரம்பில்பீடிகா
- ஏ.ஆர். பாலி கிளினிக் கடப்பாடி
- சூர்யா பல்நோக்கு பல் மருத்துவமனை கடப்பாடி
# மில்லி அல்-அமீன் பெண்களுக்கான கல்லூரி



**மில்லி அல்-அமீன் மகளிர் கல்லூரி**, என்பது இந்தியாவின் மேற்கு வங்காளத்தின் கொல்கத்தாவில் உள்ள ஒரு இளங்கலை மகளிர் கல்லூரி ஆகும். கொல்கத்தா பல்கலைக்கழகத்துடன் இணைக்கப்பட்டுள்ள இக்கல்லூரி, கொல்கத்தாவில் உருவாக்கப்பட்ட பதிவு செய்யப்பட்ட சிறுபான்மை சங்கமான **அல் அமீன் கல்வி அமைப்பு** மூலம் 1992 ஆம் ஆண்டில் நிறுவப்பட்டு நடத்தப்பட்டுவருகிறது.  

## வரலாறு
அரசு உதவி பெறும் இசுலாமிய சிறுபான்மையினர் கல்வி நிறுவனமான இது, அச்சமூகத்தின் சமூக-பொருளாதாரத்தில் பின்தங்கிய பிரிவைச் சேர்ந்த பெண் குழந்தைகளுக்கு உயர் கல்விக்கான அணுகலை வழங்குவதற்காக அமைக்கப்பட்டதே இக்கல்லூரியாகும். சிறந்த தொலைநோக்கு பார்வையாளரும், முதன்மையான கல்வியாளருமான மறைந்த டாக்டர் மும்தாஜ் அஹ்மத் கான் அவர்களால் நிறுவப்பட்ட அல்-அமீன் கல்வி அமைப்பின் பெயராலேயே இக்கல்லூரியும் பெயரிடப்பட்டுள்ளது.  

## துறைகள்

### கலை மற்றும் வணிகப்பிரிவு

- பெங்காலி
- ஆங்கிலம்
- உருது
- இஸ்லாமிய வரலாறு மற்றும் கலாச்சாரம்
- வரலாறு
- நிலவியல்
- அரசியல் அறிவியல்
- கல்வி
- வர்த்தகம்
# முரளிதர் பெண்கள் கல்லூரி



**முரளிதர் பெண்கள் கல்லூரி**, என்பது இந்தியாவின் மேற்கு வங்காளத்தில் உள்ள கொல்கத்தாவில் 1940 ஆம் ஆண்டில் நிறுவப்பட்ட, ஒரு இளங்கலை மகளிர் கல்லூரி ஆகும். கொல்கத்தா பல்கலைக்கழகத்துடன் இக்கல்லூரி இணைக்கப்பட்டுள்ளது.  

## வரலாறு
சுதந்திரத்திற்கு முன்பாகவே 1940 ஆம் ஆண்டில் ஆச்சார்யா முரளிதர் பந்தோபாத்யா என்பவரால் பெண்களின் கல்வி, சமூக சீர்திருத்தங்கள் மற்றும் மேம்பாடு என்பதை நோக்கமாகக் கொன்டு முதல் தலைமுறை கற்பவர்கள் உட்பட அனைத்து தகுதியான மாணவர்களுக்கும் கல்வி வசதிகளை விரிவுபடுத்துவதை தன் தலையாயப் பணியாகக் கொண்டு இக்கல்லூரி இயங்கி வருகிறது.  

கல்வி வழியாக பெண்களுக்கு அதிகாரம் என்பதே இக்கல்லூரியின் இறுதி இலக்காகும். சாலை, தொடருந்து, மெட்ரோ போன்ற எல்லா போக்குவரத்து மூலம் நகரின் அனைத்துப் பகுதிகளுடனும் நன்கு இணைக்கப்பட்டுள்ள இந்தக் கல்லூரி, சமூக ரீதியாகவும் பொருளாதார ரீதியாகவும் பின்தங்கிய அனைத்துத் துறைகளைச் சேர்ந்த பெண்களின் நலனுக்காக அர்ப்பணிப்புடன் செயல்படுகிறது.  

## துறைகள்

### அறிவியல் பிரிவு

- வேதியியல்
- கணிதம்
- தாவரவியல்
- புள்ளிவிவரங்கள்
- நிலவியல்
- உளவியல்
- பொருளாதாரம்
- ஃபேஷன் வடிவமைப்பு

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- அரசியல் அறிவியல்
- தத்துவம்
- பொருளாதாரம்
- கல்வி
- பத்திரிகை மற்றும் மக்கள் தொடர்பு
- சமூகவியல்
- சுற்றுலா மற்றும் பயண மேலாண்மை
- திரைப்பட ஆய்வுகள்

## அங்கீகாரம்
இந்த பெண்கள் கல்லூரியானது பல்கலைக்கழக மானியக் குழுவினரால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) அங்கீகாரம் பெற்றுள்ளது. 2023 ஆம் ஆண்டில் 3வது சுழற்சியில் ஏ தகுதி உடன் அங்கீகாரம் பெற்றுள்ளது.
# துன்பேர்சியா


*Hexacentris* <small>Nees</small>  
|synonyms_ref = இப்பேரினத்தில் 150 சிற்றினங்கள் உள்ளன. துன்பேர்சியா பேரினங்கள் வருடாந்திர அல்லது வற்றாத கொடிகள் வகையாகும். இது புதர் போல 2-8 மீ உயரம் வரை வளரும் இயல்புடையது. இப்பேரினத்தின் பெயர் சுவீடன் இயற்கை ஆர்வலர் கார்ல் பீட்டர் துன்பெர்க் (1743-1828) நினைவுபடுத்துகிறது.  

## வாழிடங்கள்
ஒரு தாவரத்தின் வாழிடங்களை இருவகையாகத் தாவரவியலாளர் பிரிக்கின்றனர். 1. அகணிய உயரியாக உள்ள இடங்களை பிறப்பிடம் என்கின்றனர். 2. தாவர பலனுக்காக, பிற இடங்களில் அறிமுகப்படுத்தப்பட்டு வளர்க்கப்படும் இடங்களை அறிமுக இடங்கள் என்கின்றனர். இந்த இருவகை வாழ்விடங்களும், தாவரப் பரவல்களைப் பதிவு செய்வதற்கான உலக புவியியல் திட்டம் (World Geographical Scheme for Recording Plant Distributions) என்பதன் அடிப்படையில் இங்கு குறிப்பிடப்படுகின்றன.  

## இனங்கள்
கியூ தாவரவியல் ஆய்வகம், இப்பேரினத்தில் இனங்களாக, 150 இனங்களை மட்டும் ஏற்று, கீழ்கண்ட தரவுகளை வெளியிட்டுள்ளது.  

1. துன்பேர்சியா வோகேலியானா
1. துன்பேர்சியா ஓசியானா
1. *Thunbergia adenocalyx*
1. *Thunbergia affinis*
1. துன்பேர்சியா அலாடா *Thunbergia alata*
1. *Thunbergia amoena*
1. *Thunbergia amphaii*
1. *Thunbergia anatina*
1. *Thunbergia angolensis*
1. *Thunbergia angulata*
1. *Thunbergia annua*
1. *Thunbergia armipotens*
1. *Thunbergia arnhemica*
1. *Thunbergia atacorensis*
1. *Thunbergia atriplicifolia*
1. *Thunbergia austromontana*
1. *Thunbergia bancana*
1. *Thunbergia barbata*
1. *Thunbergia batjanensis*
1. *Thunbergia battiscombei*
1. *Thunbergia benguettensis*
1. *Thunbergia bianoensis*
1. *Thunbergia bicolor*
1. *Thunbergia ilocana*
1. *Thunbergia impatienoides*
1. *Thunbergia bogoroensis*
1. *Thunbergia brachypoda*
1. *Thunbergia brachytyla*
1. *Thunbergia buennemeyeri*
1. *Thunbergia capensis*
1. *Thunbergia celebica*
1. *Thunbergia chrysops*
1. *Thunbergia ciliata*
1. *Thunbergia citrina*
1. *Thunbergia coccinea*
1. *Thunbergia colpifera*
1. *Thunbergia convolvulifolia*
1. *Thunbergia crispa*
1. *Thunbergia crispula*
1. *Thunbergia cuanzensis*
1. *Thunbergia cyanea*
1. *Thunbergia cycloneura*
1. *Thunbergia cycnium*
1. *Thunbergia cynanchifolia*
1. *Thunbergia dasychlamys*
1. *Thunbergia dregeana*
1. *Thunbergia eberhardtii*
1. துன்பேர்சியா எரிக்டா*Thunbergia erecta*
1. *Thunbergia erythraeae*
1. *Thunbergia eymae*
1. *Thunbergia fasciculata*
1. *Thunbergia fischeri*
1. துன்பேர்சியா பிராகரன்சு*Thunbergia fragrans*
1. *Thunbergia geoffrayi*
1. *Thunbergia gibsonii*
1. *Thunbergia gossweileri*
1. *Thunbergia gracilis*
1. *Thunbergia graminifolia*
1. *Thunbergia grandiflora*
1. துன்பேர்சியா கிரிகோரீ*Thunbergia gregorii*
1. *Thunbergia guerkeana*
1. *Thunbergia hamata*
1. *Thunbergia hastata*
1. *Thunbergia hebecocca*
1. *Thunbergia hederifolia*
1. *Thunbergia heterochondros*
1. *Thunbergia hirsuta*
1. *Thunbergia hispida*
1. *Thunbergia holstii*
1. *Thunbergia hossei*
1. *Thunbergia huillensis*
1. *Thunbergia hyalina*
1. *Thunbergia javanica*
1. *Thunbergia jayii*

## படங்கள்
# இலந்தனம் இட்டெர்பியம் ஆக்சைடு



**இலந்தனம் இட்டெர்பியம் ஆக்சைடு** (*Lanthanum ytterbium oxide*) என்பது LaYbO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், இட்டெர்பியம்]] மற்றும் ஆக்சிசன் ஆகிய தனிமங்கள் சேர்ந்து ஒரு திண்மப் பொருளாக இலந்தனம் இட்டெர்பியம் ஆக்சைடு உருவாகிறது. பெரோவ்சிகைட்டு கட்டமைப்பை இந்த சேர்மம் ஏற்றுக்கொள்கிறது.  

## தயாரிப்பு
இலந்தனம் இட்டெர்பியம் ஆக்சைடு இயற்கையாகத் தோன்றும் ஒரு கனிமமல்ல. ஆனால் 1200 ° செல்சியசு வெப்பநிலையில் இலந்தனம் ஆக்சைடையும் இட்டெர்பியம்(III) ஆக்சைடையும் சேர்த்து திண்மநிலை வினைக்கு உட்படுத்தினால் இலந்தனம் இட்டெர்பியம் ஆக்சைடை தயாரிக்கலாம். LaYbO<sub>3</sub> சேர்மத்தின் ஒற்றை-படிகங்களை 750 பாகை செல்சியசு வெப்பநிலையில் உருகிய ஐதராக்சைடு இளக்கியை மூடப்பட்ட வெள்ளி குழாய்களில் இட்டு படிக வளர்ச்சி முறையில் வளர்க்கலாம். அதிர்வூட்டப்பட்ட சீரொளி படிவு மூலமும் மென்படலங்களாக இச்சேர்மத்தை கட்டமைக்கலாம்.  

## கட்டமைப்பு
LaYbO<sub>3</sub> மற்றும் பிற LaREO<sub>3</sub> ஆக்சைடுகள் (RE=Ho, Y, Er, Tm, Yb மற்றும் Lu) சேர்மங்கள் Pnma என்ற இடக்குழுவில் விவரிக்கப்பட்டுள்ள உள் சமச்சீர்மையுடன் செஞ்சாய்சதுரப் படிக அமைப்பைக் கொண்டுள்ளன. எதிரெதிர் இடமாற்றம் செய்யப்பட்ட La<sub>3+</sub> அயனிகளும் கிளேசர் குறியீட்டு முறையின்படி a−b+a− உள்ளமைவில் சாய்ந்திருக்கும் சற்று உருக்குலைந்த YbO<sub>6</sub> என்முகமுமாக இக்கட்டமைப்பை விவரிக்க முடியும். YbO<sub>6</sub> என்முக சுழற்சியானது La இன் ஒருங்கிணைப்பு எண்ணை 12 இலிருந்து 8 ஆகக் குறைக்கிறது. இதனால் a மற்றும் b அச்சுகளில் எதிர்மறையான வெப்ப விரிவாக்கமும் வெளிப்படுகிறது.  

## இயற்பியல் பண்புகள்
இலந்தனம் இட்டெர்பியம் ஆக்சைடு அறைவெப்ப நிலையில் மின் தற்கோள் திறனை வெளிப்படுத்துகிறது. ~26 என்ற இம்மதிப்பு 10 கெல்வின் வெப்பநிலையில் 25 ஆக சிறிதளவு குறைகிறது. LaYbO<sub>3</sub> 2.7 கெல்வின் வெப்பநிலையில் பலவீனமான பெரோ காந்தத்துடன் எதிர்காந்த வரிசையை காட்டும். LaYbO<sub>3</sub> அடிப்படையிலான பெரோவ்சுகைட்டுகள் இடைநிலை வெப்பநிலையில் (600-800 °செல்சியசு) புரோட்டான் கடத்துத்திறனைக் காட்டுவதாகவும் அறியப்படுகிறது.
# அசரப் பகலவி


**அசரப் ஓல்-மலோக் பகலவி** (*Ashraf ol-Molouk Pahlavi*) ( *Ashraf ol-Molouk Pahlavi* ) (அக்டோபர் 1919 - 7 சனவரி 2016) ஈரானை ஆண்ட ( பெர்சியா ) பகலவி வம்சத்தின் கடைசி ஷா முகமது ரெசா பகலவியுடன் ஒட்டிப்பிறந்த இரட்டை சகோதரி ஆவார். இவர் "தனது சகோதரரை பின்னிருந்து இயக்கும் சக்தியாக" கருதப்பட்டார். மேலும், ஷாவின் முடியாட்சியை வலுப்படுத்துவதற்கு ஆதரவாக பிரதம மந்திரி முகமது மொசாதெக்கை தூக்கியெறிந்த 1953 சதியில் முக்கியப் பங்கு வகித்தார். ஈரான் நாட்டின் பிரதம அமைச்சராக இருந்த முகம்மது மொசாதெக் தலைமையிலான அரசை கவிழ்த்து வேறு ஆட்சியை அமைப்பதற்காக அமெரிக்க மத்திய புலனாய்வு நிறுவனம் வைத்த பெயராகும். எண்ணெய் வர்த்தகத்தில் முரண்பாடுகள் காரணமாக தமக்கு இணக்கமாக நடந்துகொள்ளாத போக்கிற்காகவும் மொசெடகின் ஆட்சியை கவிழ்க்க அமெரிக்கா மற்றும் பிரிட்டன் அரசுகள் இந்த சம்பவத்தை நிகழ்த்தின. இவர் தனது சகோதரருக்கு அரண்மனை ஆலோசகராக பணியாற்றினார். பெண்களின் உரிமைகளுக்காக வலுவாக் குரல் கொடுப்பவராகவும் இருந்தார். இவர் தனது தந்தை ஷாவின் ஆட்சியின் போது ஈரானில் முக்காடை ( ஹிஜாப் ) ஒழிப்பதில் முக்கியப் பங்கு வகித்தார். சமூகத்தில் பெண்களின் பங்கேற்பு அதிகரிக்க இந்த் முக்காடு ஒரு பெரிய அடையாள முக்கியத்துவத்தைக் கொண்டிருந்தது. மேலும் அமைதியின்மை ஏற்படாதவாறு ஷா படிப்படியாக சீர்திருத்தத்தை அறிமுகப்படுத்தினார்: 1933 இல் பெண் ஆசிரியர்களும், 1935 ஆம் ஆண்டில் பள்ளி மாணவிகளும் முக்காடு அணிவதிலிருந்து விலக்களிக்கப்பட்டனர். அதிகாரப்பூர்வ அறிவிப்பு. 8 ஜனவரி 1936 அன்று வெளியிடப்பட்டது. இந்த நிகழ்வில் இவரும் இவரது சகோதரி உட்பட இவரது தாயும் கலந்து கொண்டனர். அன்றைய நாளில் ரெசா ஷா, தெகுரான் ஆசிரியர் கல்லூரியின் பட்டமளிப்பு விழாவில் இராணி மற்றும் அவர்களது இரண்டு மகள்களுடன் முக்காடு இல்லாமல் நவீன ஆடைகளை அணிந்து கொண்டு கலந்து கொண்டார்.  இராணி சான்றிதழ்களை வழங்கினார்.  ஈரானிய ராணி ஒருவர் பொது வெளியில் தன்னை வெளிப்படுத்தியது இதுவே முதல் முறை. அதன்பிறகு, ஷா தனது மனைவி மற்றும் மகள்களின் படங்களை வெளியிட்டு, ஈரான் முழுவதும் அமலாக்கினார்.  

1932 ஆம் ஆண்டில், *ஜம்இயத்-இ நெஸ்வான்-இ வதன்கா*வால் ஏற்பாடு செய்யப்பட்ட இரண்டாவது கிழக்கு மகளிர் மாநாட்டை இவர் தொகுத்து வழங்கினார். அசரப் பகலவி பல்கலைக்கழகத்தில் சேர அனுமதிக்கப்படவில்லை. அதற்குப் பதிலாக 1937 இல், தனது 18 வயதில், மிர்சா கான் கவாம் என்பவரை திருமணம் செய்து கொண்டார். கவாமின் குடும்பம் இவரது தந்தையுடன் அரசியல் ரீதியாக இணைந்திருந்தது. 1975 ஆம் ஆண்டில், இவர் சர்வதேச மகளிர் ஆண்டுடன் பெரிதும் ஈடுபட்டார். மேலும் ஐக்கிய நாடுகள் சபையிலும் உரையாற்றினார்.  

1979 புரட்சிக்குப் பிறகு, அசரப் பகலவி தனது சகோதரர் முகமது ரேசாவின் புகலிடம் தேடும் முயற்சிகளை ஆதரிக்குமாறு டேவிட் ராக்பெல்லரிடம் கேட்டார்.  

புரட்சியின் தொடக்கத்தின் போது தனது மறைந்த சகோதரர் ஷாவிற்கு ஆதரவளிக்கவில்லை என்பதற்காக அமெரிக்காவின் குடியரசுத் தலைவர் ஜிம்மி கார்ட்டர் மற்றும் ஐக்கிய நாடுகள் அவையின் பொதுச் செயலாளர் *கர்ட் வால்ட்ஹெய்ம்* ஆகியோரைத் தாக்கி பேசினார்.  

## இறப்பு

ஆல்சைமர் நோயயால் பாதிக்கப்பட்டிருந்த இளவரசி அசரப் பகலவி 7 ஜனவரி 2016 அன்று மான்டே கார்லோவில் தனது 96வது வயதில் காலமானார்  

இவரது இறுதிச் சடங்கு 14 ஜனவரி 2016 அன்று மொனாக்கோவிலுள்ள சிமிட்டியர் டி கல்லறையில்<nowiki/>நடைபெற்றது. இதில் பேரரசி பரா பகலவி உட்பட பகலவி குடும்ப உறுப்பினர்கள் பலர் கலந்து கொண்டனர். தான் இறக்கும் போது, இவர்தான் குடும்பத்தில் வாழும் மூத்த உறுப்பினராக இருந்தார்.
# நிஸ்தாரிணி மகளிர் கல்லூரி



**நிஸ்தாரிணி மகளிர் கல்லூரி** என்பது , இந்தியா<nowiki/>வின் மேற்கு வங்காளத்தின் புருலியா மாவட்டத்தில் 1957 ஆகஸ்ட் 17 அன்று நிறுவப்பட்டதும் பழமையானதுமான மகளிர் கல்லூரியாகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி, சித்தோ கன்கோ பிருசா பல்கலைக்கழகத்துடன் இணைக்கப்பட்டுள்ளது இதன் தற்போதைய முதல்வர் டாக்டர் இந்திராணி தேப் ஆவார்.  

## வரலாறு
புருலியா மாவட்டம் மற்றும் அதன் சுற்றுவட்டாரப் பகுதிகளில் பெண்களின் உயர்கல்வியை மேம்படுத்துவதற்காக இந்தியாவின் சுதந்திர இயக்கத்தின் முன்னோடியான தேஷ்பந்து சித்தரஞ்சன் தாசுவின் பெற்றோரான பூபன் மோகன் தாசு மற்றும் நிஸ்தாரிணி தேவி ஆகியோர் வசித்து வந்த வீட்டிலேயே அவர்களின் மகளான அமலா தேவியால் இந்த கல்லூரி புருலியாவில் முதன்முதலில் பள்ளியாக **நிஸ்தாரிணி வித்யாலயா** என நிறுவப்பட்டது.  

ஆனால் எதிர்பாரதவிதமாக பூபன் மோகன் தாசு, நிஸ்தாரிணி தேவி மற்றும் அமலா தேவி ஆகியோரின் மரணத்தால் இந்த கல்வி நிறுவனம் தற்காலிகமாக மூடப்பட்டது. மீண்டும், மேற்கு வங்காளத்தின் அப்போதைய முதல்வர் டாக்டர் பிதான் சந்திர ராய், இந்த கல்வி நிறுவனத்தை புதுப்பிக்க முன்முயற்சி எடுத்து, அவர்களின் கோடைக்கால வீட்டையே இன்றைய நிஸ்தாரிணி மகளிர் கல்லூரியாக ஸ்ரீ. ஜிமுத் பஹான் சென் போன்றோரின் உதவியுடன் மாற்றியுள்ளார்.  

## அங்கீகாரம்
இக்கல்லூரி சிதோ கன்கோ பிருசா பல்கலைக்கழகத்துடன் இணைக்கப்பட்டுள்ளது அதோடு, பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார அவையால் (NAAC) அங்கீகாரம் பெற்றது மற்றும் 2016 இல் ஏ தகுதியும் வழங்கப்பட்டுள்ளது  

## துறைகள்

### அறிவியல் பிரிவு

- வேதியியல்
- இயற்பியல்
- கணிதம்
- தாவரவியல்
- விலங்கியல்
- ஊட்டச்சத்து
- கணினி அறிவியல்
- சுற்றுச்சூழல் அறிவியல்

### கலைப்பிரிவு

- கல்வி
- பெங்காலி
- ஆங்கிலம்
- சமஸ்கிருதம்
- ஹிந்தி
- வரலாறு
- நிலவியல்
- அரசியல் அறிவியல்
- தத்துவம்
- பொருளாதாரம்
- உடற்கல்வி
- இசை